Dixville Notch

Dixville Notch on küla USAs New Hampshire'i osariigis Coosi maakonna Dixville'i vallas. Asub mägede jalamil, umbes 22 km kaugusel Kanada piirist.

Küla on tuntud selle poolest, et seal avatakse valimisjaoskonnad valimispäeva keskööl ja pärast seda, kui kõik valijad on samas hääletanud, loetakse hääled ka kohe üle. Seega on see esimene valimisjaoskond, mille tulemus teatavaks tehakse köites sellega ajakirjanduse tähelepanu. Traditisiooniliselt on seal ülekaalus olnud vabariiklaste toetajad, kuid esimest korda võitis Demokraatliku Partei presidendikandidaat Dixville Notch'is 2008. aastal, mil Barack Obama sai 15 häält 21-st. 2012. aasta presidendivalimistel said mõlemad põhikandidaadid, Barack Obama ja Mitt Romney võrdselt 5 häält. 2016. aasta presidendivalimistel sai Hillary Clinton 4 ja Donald Trump 2 häält. Libertaarse Partei kandidaat Gary Johnson sai 1 hääle.Voters go to the polls in three small N.H. towns, Boston Globe, 8.11.2016
2020. aasta presidendivalimistel sai Joe Biden kõik 5 külas antud häält.Joe Biden takes all 5 votes in tiny township that is one of the first to announce results on Election Day, CNN, 3. november 2020

Külas asub The Balsams Grand Resort Hotel.

 Viited 

Kategooria:Ameerika Ühendriikide külad
Kategooria:New Hampshire'i geograafia